**Te iert**

*Lucia Gargaletus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iert

Te sfidez mai mult decât propria mea neghiobie

de-a fi crezut odată în tine.

Te urăsc mai mult decât urăsc

zilele mohorâte cu ploaie.

Zile anoste, adunate ca într-o chilie.

Te uit cu fiecare zi,

când dimineaţa văd razele de soare

după o rece şi lungă ploaie.

Te iert în fiecare clipă, când mi-amintesc

de prima noastră sărutare.

Te iert, dar nu voi uita nicicând

suferinţa ce mi-ai sădit-o în suflet cândva.

Te las să pleci să fii un idol pentru femeia

care te vrea aşa cum eşti.

Poţi pleca !

Eu nu mai sunt a ta.